Marjan Šarec

Marjan Šarec es un politico e actor de Slovenia. Il nascet li 2-im de decembre 1977 in Ljubljana e atinget li duesim rond del presidential electiones de Slovenia. Šarec es li fundator e presidente del political partise Liste de Marjan Šarec. Inter li 17-im de august 2018 e li 27-im de januar 2020 il esset prim-ministre de Slovenia.

Personal e professional vive
Pos li scole Marjan Šarec studiat al Academie de Radio, Television e Teatre in Ljubljana. Il finit su studies in li annu 2001 e comensat laborar por li statal television Radiotelevizija Slovenija. Marjan Šarec labotat quam political satirist e comediante. Il imitat famosi persones quam Osama bin Laden e Fidel Castro.

Political cariera
 2010 Marjan Šarec candidat quam borgomastro de Kamnik e esset electet in li duesim rond.
 2011 Il devenit membre del partise Positiv Slovenia.
 2014 Marjan Šarec es reelectet quam borgomastro de Kammnik quam candidate de su propri political partise Liste de Marjan Šarec.
 2017 Marjan Šarec candidat por li presidential electiones de Slovenia e recevit 24,76 percentes e finit ye li duesim rang detra li actual presidente Borut Pahor e atinget li duesim rond in quel Šarec recevit 47,1 percentes.
 2018-2020 Prim-ministre de Slovenia.

Categorie: Slovenia

Categorie: Politicos de Slovenia